CELEX: 32013R1360
Language: hu
Date: 2013-12-02 00:00:00
Title: A Tanács 1360/2013/EU rendelete ( 2013. december 2. ) a 2001/2002-es, a 2002/2003-as, a 2003/2004-es, a 2004/2005-ös és a 2005/2006-os gazdasági évre vonatkozó cukorágazati termelési illetékek, a 2001/2002-es és a 2004/2005-ös gazdasági év tekintetében alkalmazandó kiegészítő illeték kiszámításához szükséges együttható, valamint a cukorgyártók által a cukorrépa-eladóknak az illetékek maximális összege és a 2002/2003-as, a 2003/2004-es és a 2005/2006-os gazdasági évre kivetendő illetékösszeg közötti különbség alapján fizetendő összegek megállapításáról

19.12.2013   
            
            
               HU
            
            
               Az Európai Unió Hivatalos Lapja
            
            
               L 343/2
            
         A TANÁCS 1360/2013/EU RENDELETE
   (2013. december 2.)
   a 2001/2002-es, a 2002/2003-as, a 2003/2004-es, a 2004/2005-ös és a 2005/2006-os gazdasági évre vonatkozó cukorágazati termelési illetékek, a 2001/2002-es és a 2004/2005-ös gazdasági év tekintetében alkalmazandó kiegészítő illeték kiszámításához szükséges együttható, valamint a cukorgyártók által a cukorrépa-eladóknak az illetékek maximális összege és a 2002/2003-as, a 2003/2004-es és a 2005/2006-os gazdasági évre kivetendő illetékösszeg közötti különbség alapján fizetendő összegek megállapításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               Az 1260/2001/EK tanácsi rendelet (1) és különösen annak 15. cikke (8) bekezdésének első francia bekezdése, 16. cikke (5) bekezdése és 18. cikke (5) bekezdése felhatalmazta a Bizottságot arra, hogy részletes szabályokat fogadjon el a cukorágazat közös piacszervezésének keretében kvótával rendelkezőktől beszedendő termelési alapilleték és a B illeték összegére, a kiegészítő illeték kiszámításához szükséges együtthatóra és az illetékeknek a cukorrépa-eladók részére történő visszafizetésekre vagy visszaigénylésére vonatkozóan.
            
         
               (2)
            
            
               A Bizottság megállapította a 2001/2002-es (2), a 2002/2003-as (3), a 2003/2004-es (4), a 2004/2005-ös (5) és a 2005/2006-os (6) gazdasági évre vonatkozó termelési illetékeket.
            
         
               (3)
            
            
               Az 1260/2001/EK rendelet 18. cikkének (2) bekezdése úgy rendelkezett, hogy ha a termelési alapilleték összege alacsonyabb a 15. cikk (3) bekezdésében említett maximális összegnél, illetve ha az ugyanabban a cikkben említett B illeték összege alacsonyabb a 15. cikk (4) bekezdésében említett – és szükség esetén a 15. cikk (5) bekezdésének megfelelően kiigazított – maximális összegnél, a cukorgyártók kötelesek a cukorrépa- eladóknak visszafizetni az adott illeték maximális összege és a kivetendő illeték összege közötti különbség 60 %-át.
            
         
               (4)
            
            
               A cukorgyártók által a cukorrépa-eladóknak a termelési alapilleték, illetve a B illeték maximális összege és az említett illetékek kivethető összegei közötti különbség alapján fizetendő összegek a 2002/2003-as (7), a 2003/2004-es (8) és a 2005/2006-os (9) gazdasági évre a 314/2002/EK bizottsági rendelet (10) 9. cikke (1) bekezdésének megfelelően megállapításra kerültek.
            
         
               (5)
            
            
               A 318/2006/EK tanácsi rendelet (11) a 2006/2007-es gazdasági évtől kezdődően hatályon kívül helyezte és felváltotta az 1260/2001/EK rendeletet. A 318/2006/EK rendelet, amelyet később hatályon kívül helyezett és felváltott a 1234/2007/EK rendelet (az egységes közös piacszervezésről szóló rendelet) (12), olyan új termelési díjjal váltotta fel a termelési kvóták rendszerének önfinanszírozásán alapuló, változó cukortermelési illetékeket, amelynek célja a cukorágazatban a cukorpiac közös szervezésének keretében felmerülő kiadások fedezéséhez való hozzájárulás.
            
         
               (6)
            
            
               A Bíróság 2008. május 8-án a C-5/06. és c-23/06–C-36/06. sz. egyesített ügyekben érvénytelennek nyilvánította a 1762/2003/EK bizottsági rendeletet (13) és a 1775/2004/EK bizottsági rendeletet (14). Ítéletében a Bíróság arra az álláspontra helyezkedett, hogy az exportált termékekben lévő összes cukormennyiséget figyelembe kell venni az átlagos veszteség egy tonna termékre jutó becsült értékének kiszámításához, függetlenül attól, hogy ténylegesen sor került-e export-visszatérítésre vagy sem.
            
         
               (7)
            
            
               A Bíróság a C-175/07–C-184/07. sz. egyesített ügyekben, valamint a C-466/06. sz. és a C-200/06. sz. ügyben ugyancsak érvénytelennek nyilvánította az 1686/2005/EK bizottsági rendeletet (15).
            
         
               (8)
            
            
               A Bíróság által hozott döntéseknek való megfelelés érdekében a Bizottság elfogadta az 1193/2009/EK rendeletet (16).
            
         
               (9)
            
            
               A Törvényszék 2011. szeptember 29-én ítéletet hozott a T-4/06. számú ügyben; az ítéletben kimondta, hogy nincs megfelelő jogalap arra, hogy a cukorágazatban kivetett kiegészítő illeték esetében differenciált együtthatót alkalmazzanak, és megsemmisítette az 1686/2005/EK rendeletnek az 1193/2009/EK bizottsági rendelet 3. cikkével módosított 2. cikkét.
            
         
               (10)
            
            
               A Bíróság 2012. szeptember 27-én a C-113/10. sz., a C-147/10. sz. és a C-234/10. sz. egyesített ügyekben érvénytelennek nyilvánította az 1193/2009/EK rendeletet, és kimondta, hogy a termék tonnánkénti átlagos vesztesége becsült értékének kiszámítása céljából az 1260/2001/EK rendelet 15. cikke (1) bekezdésének d) pontját úgy kell értelmezni, hogy a visszatérítések teljes összege tartalmazza az export-visszatérítés teljes kifizetett összegét.
            
         
               (11)
            
            
               Következésképpen a cukorágazatra vonatkozó illetékeket megfelelő szinten kell megállapítani. A 314/2002/EK bizottsági rendelet 6. cikkének (5) bekezdésével összhangban meghatározott kivitelek esetében az 1260/2001/EK rendelet 15. cikke (1) bekezdésének d) pontja értelmében vett átlagos veszteséget a ténylegesen kifizetett visszatérítések összege és az exportált mennyiségek hányadosaként kell kiszámítani, függetlenül attól, hogy visszatérítés kifizetésére sor került-e. Az 1260/2001/EK rendelet 15. cikke (1) bekezdésének c) pontja szerinti exportálható többletet ugyancsak a teljes kivitel alapján kell kiszámítani, függetlenül attól, hogy visszatérítés kifizetésére sor került-e.
            
         
               (12)
            
            
               Figyelembe véve, hogy a 2001/2002-es gazdasági évre vonatkozó illetékek megállapítása ugyanazzal a módszerrel történt, mint amelyet a Bíróság érvénytelenített, a 2001/2002-es gazdasági évre vonatkozó termelési illetékeket és a kiegészítő illeték kiszámításához használandó együtthatót szintén megfelelő módon helyesbíteni kell.
            
         
               (13)
            
            
               A Bíróság ítéletéből következik, hogy a helyesbített illetékeket ugyanazon időpontoktól kezdve kell alkalmazni, mint amelyektől az érvénytelennek nyilvánított illetékeket alkalmazták.
            
         
               (14)
            
            
               A cukorilletékeknek a (11) preambulumbekezdésben említett módszer szerint történő meghatározásából kifolyólag az alapilleték maximális összege és a 2002/2003-as, a 2003/2004-es és a 2005/2006-os gazdasági évre kivetendő illetékek összege közötti különbség alapján a cukorgyártók által a cukorrépa-eladók számára fizetendő összegeket szintén indokolt újból megállapítani, és azokat az említett gazdasági évre vonatkozóan visszaható hatállyal alkalmazni.
            
         
               (15)
            
            
               A 2001/2002-es gazdasági év esetében a nem fedezett teljes veszteségnek a (11) preambulumbekezdésben említett módszer szerint kiszámított összege 14 123 937 EUR. Az 1260/2001/EK rendelet 16. cikkének (2) bekezdésében említett együtthatót ennek megfelelően kell megállapítani és alkalmazni a szóban forgó gazdasági évre vonatkozóan.
            
         
               (16)
            
            
               A 2002/2003-as gazdasági év esetében a módszer alkalmazásával kapott érték 2 % az alapilleték és 16,371 % a B illeték tekintetében, és azokat az említett gazdasági évre vonatkozóan visszaható hatállyal kell alkalmazni. Az újraszámított teljes veszteséget teljes egészében fedezik a termelési alapilletékből és a B illetékből származó bevételek. Ezért a szóban forgó gazdasági évre nem szükséges megállapítani az 1260/2001/EK rendelet 16. cikkének (2) bekezdésében említett kiegészítő együtthatót.
            
         
               (17)
            
            
               A 2002/2003-as gazdasági év tekintetében 1440/2002/EK bizottsági rendelet (17) a B illeték maximális összegét a fehér cukor intervenciós árának 37,5 %-ában határozta meg. A (11) preambulumbekezdésben említett módszer szerint felülvizsgált, az említett gazdasági évre vonatkozó B illeték mértéke azonban a fehér cukor intervenciós árának 16,371 %-a. E különbség miatt szükség van arra, hogy az 1260/2001/EK rendelet 18. cikke (2) bekezdésének megfelelően megállapításra kerüljön a cukorgyártók által a cukorrépa-eladóknak fizetendő, a szabványos minőségű cukorrépa tonnánkénti mennyiségére vonatkozó összeg.
            
         
               (18)
            
            
               A 2003/2004-es gazdasági év esetében a (11) preambulumbekezdésben említett új számítási módszer alkalmazása a termelési alapilleték tekintetében 2 %-os, a B illeték tekintetében pedig 17,259 %-os értéket eredményez. Az újraszámított teljes veszteséget teljes egészében fedezik a termelési alapilletékből és a B illetékből származó bevételek. Ezért az említett gazdasági évre nem szükséges megállapítani az 1260/2001/EK rendelet 16. cikkének (2) bekezdésében említett kiegészítő együtthatót.
            
         
               (19)
            
            
               A 2003/2004-es gazdasági év tekintetében az 1440/2002/EK rendelet a B illeték maximális összegét a fehér cukor intervenciós árának 37,5 %-ában határozta meg. A (11) preambulumbekezdésben említett módszer szerint felülvizsgált, az említett gazdasági évre vonatkozó B illeték mértéke azonban a fehér cukor intervenciós árának 17,259 %-a. E különbség miatt szükség van arra, hogy az 1260/2001/EK rendelet 18. cikke (2) bekezdésének megfelelően megállapításra kerüljön a cukorgyártók által a cukorrépa-eladóknak fizetendő, a szabványos minőségű cukorrépa tonnánkénti mennyiségére vonatkozó összeg.
            
         
               (20)
            
            
               A 2004/2005-ös gazdasági év esetében a (11) preambulumbekezdésben említett módszer alkalmazása sem a termelési alapilletéket, sem a B illetéket nem módosítja. Az említett gazdasági év tekintetében a nem fedezett teljes veszteségnek a (11) preambulumbekezdésben említett módszer szerint kiszámított összege 57 648 788 EUR. Ezért meg kell határozni az 1260/2001/EK rendelet 16. cikkének (2) bekezdésében említett együtthatót. A Bíróságnak a (9) preambulumbekezdésben említett ítéletéből következik, hogy az együtthatónak azonosnak kell lennie az Uniót 2004. április 30-án alkotó tagállamok és az Uniót 2004. május 1-jén alkotó tagállamok esetében.
            
         
               (21)
            
            
               A 2005/2006-os gazdasági év esetében a (11) preambulumbekezdésben említett módszer alkalmazása a termelési alapilleték tekintetében 1,2335 %-os értéket eredményez, anélkül, hogy szükség lenne B illetékre. Az újraszámított teljes veszteséget teljes egészében fedezik a termelési alapilletékből származó bevételek, így a szóban forgó gazdasági évre nem szükséges megállapítani az 1260/2001/EK rendelet 16. cikkének (2) bekezdésében említett kiegészítő együtthatót.
            
         
               (22)
            
            
               A 2005/2006-os gazdasági év tekintetében a 1296/2005/EK bizottsági rendelet (18) a B illeték maximális összegét a fehér cukor intervenciós árának 37,5 %-ában határozta meg. Mivel az alapilletéknek a szóban forgó gazdasági évre alkalmazandó, a (11) preambulumbekezdésben említett módszer szerint felülvizsgált mértéke a fehér cukor intervenciós árának 1,2335 %-a, B illeték megállapítására nincs szükség. E különbségek miatt szükség van arra, hogy az 1260/2001/EK rendelet 18. cikke (2) bekezdésének megfelelően megállapításra kerüljön a cukorgyártók által a cukorrépa-eladóknak az adott gazdasági év tekintetében fizetendő, a szabványos minőségű cukorrépa tonnánkénti mennyiségére vonatkozó összeg.
            
         
               (23)
            
            
               Jogbiztonsági okokból, valamint a különböző tagállamokban működő érintett gazdasági szereplők közötti egyenlő bánásmód biztosítása érdekében meg kell határozni egy olyan közös dátumot, amikor az e rendeletben rögzített illetékek az 1150/2000/EK, Euratom tanácsi rendelet (19) 2. cikke (2) bekezdésének második albekezdése értelmében megállapításra kerülnek. Ezt a határidőt azonban nem kell alkalmazni abban az esetben, ha a tagállamoknak a nemzeti jog szerint az említett időpontot követően kell visszatérítést fizetniük az érintett gazdálkodóknak,
            
         ELFOGADTA EZT A RENDELETET:
   1. cikk
   (1)   A cukorágazatban fizetendő, a 2001/2002-es, a 2002/2003-as, a 2003/2004-es, a 2004/2005-ös és a 2005/2006-os gazdasági évre vonatkozó termelési illetékeket a melléklet 1. pontja határozza meg.
   (2)   A 2001/2002-es és a 2004/2005-ös gazdasági évre vonatkozó kiegészítő illeték kiszámításához szükséges együtthatókat a melléklet 2. pontja határozza meg.
   (3)   A cukorgyártók által a cukorrépa-eladók számára a 2002/2003-as, a 2003/2004-es és a 2005/2006-os gazdasági évre vonatkozó A és B illetékek alapján fizetendő összegeket a melléklet 3. pontja határozza meg.
   2. cikk
   Az e rendeletben rögzített illetékek megállapításának az 1150/2000/EK, Euratom rendelet 2. cikke (2) bekezdésének második albekezdésében említett határideje legkésőbb 2014. szeptember 30-a, kivéve, ha a tagállamok a kifizetett, de nem esedékes összegeknek a gazdasági szereplők általi visszaigénylésére vonatkozó nemzeti jog alkalmazása miatt nem tudják tartani az említett határidőt.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Az 1. cikk (1) bekezdését az alábbi időpontoktól kell alkalmazni:
   
               —
            
            
               2002. október 16. a 2001/2002-es gazdasági év vonatkozásában,
            
         
               —
            
            
               2003. október 8. a 2002/2003-as gazdasági év vonatkozásában,
            
         
               —
            
            
               2004. október 15. a 2003/2004-es gazdasági év vonatkozásában,
            
         
               —
            
            
               2005. október 18. a 2004/2005-ös gazdasági év vonatkozásában, és
            
         
               —
            
            
               2007. február 23. a 2005/2006-os gazdasági év vonatkozásában.
            
         Az 1. cikk (2) bekezdését az alábbi időpontoktól kell alkalmazni:
   
               —
            
            
               2002. október 16. a 2001/2002-es gazdasági év vonatkozásában, és
            
         
               —
            
            
               2005. október 18. a 2004/2005-ös gazdasági év vonatkozásában.
            
         Az 1. cikk (3) bekezdését az alábbi időpontoktól kell alkalmazni:
   
               —
            
            
               2003. október 8. a 2002/2003-as gazdasági év vonatkozásában,
            
         
               —
            
            
               2004. október 15. a 2003/2004-es gazdasági év vonatkozásában, és
            
         
               —
            
            
               2007. február 23. a 2005/2006-os gazdasági év vonatkozásában.
            
         
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 2-án.
      
         
            a Tanács részéről
         
         
            az elnök
         
         E. GUSTAS
      
   
   
      (1)  A Tanács 2001. június 19-i 1260/2001/EK rendelete a cukorágazat piacának közös szervezéséről (HL L 178., 2001.6.30., 1. o.).
   
      (2)  A Bizottság 1837/2002/EK rendelete (HL L 278., 2002.10.16., 13. o.).
   
      (3)  A Bizottság 1762/2003/EK rendelete (HL L 254., 2003.10.8., 4. o.).
   
      (4)  A Bizottság 1775/2004/EK rendelete (HL L 316., 2004.10.15., 64. o.).
   
      (5)  A Bizottság 1686/2005/EK rendelete (HL L 271., 2005.10.15., 12. o.).
   
      (6)  A Bizottság 164/2007/EK rendelete (HL L 51., 2007.2.20., 17. o.).
   
      (7)  HL L 254., 2003.10.8., 5. o.
   
      (8)  HL L 316., 2004.10.15., 65. o.
   
      (9)  HL L 51., 2007.2.20., 16. o.
   
      (10)  A Bizottság 2002. február 20-i 314/2002/EK rendelete a cukorágazatban a kvótarendszer alkalmazására vonatkozó részletes szabályok megállapításáról (HL L 50., 2002.2.21., 40. o.).
   
      (11)  A Tanács 2006. február 20-i 318/2006/EK rendelete a cukorágazat piacának közös szervezéséről (HL L 58., 2006.2.28., 1. o.).
   
      (12)  A Tanács 2007. október 22-i 1234/2007/EK rendelete a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) (HL L 299., 2007.11.16., 1. o.).
   
      (13)  A Bizottság 2003. október 7-i 1762/2003/EK rendelete a cukorágazatban termelési illetékként fizetendő összegeknek a 2002/2003-as gazdasági évre történő megállapításáról.(HL L 254., 2003.10.8., 4. o.).
   
      (14)  A Bizottság 2004. október 14-i 1775/2004/EK rendelete a 2003/2004-es gazdasági évre a cukorágazatban a termelési illeték összegének megállapításáról (HL L 316., 2004.10.15., 64. o.).
   
      (15)  A Bizottság 2005. október 14-i 1686/2005/EK rendelete a cukorágazatban a 2004/2005-ös gazdasági évre a termelési illetékek összege, valamint a kiegészítő illeték meghatározásáról (HL L 271., 2005.10.15., 12. o.).
   
      (16)  A Bizottság 2009. november 3-i 1193/2009/EK rendelete az 1762/2003/EK, az 1775/2004/EK, az 1686/2005/EK és a 164/2007/EK rendelet helyesbítéséről és a cukorágazatban termelési illetékként fizetendő összegeknek a 2002/2003-as, 2003/2004-es, 2004/2005-ös, 2005/2006-os gazdasági évekre történő megállapításáról (HL L 321., 2009.12.8., 1. o.).
   
      (17)  A Bizottság 2002. augusztus 7-i 1440/2002/EK rendelete a B termelési illeték maximális összegének felülvizsgálatáról és a cukorágazatban a B cukorrépa 2002/2003-as gazdasági évre vonatkozó minimálárának módosításáról (HL L 212., 2002.8.8., 3. o.).
   
      (18)  A Bizottság 2005. augusztus 5-i 1296/2005/EK rendelete a B termelési illeték maximális összegének felülvizsgálatáról és a cukorágazatban a B cukorrépa 2005/2006-os gazdasági évre vonatkozó minimálárának módosításáról (HL L 205., 2005.8.6., 20. o.).
   
      (19)  A Tanács 2000. május 22-i 1150/2000/EK, Euratom rendelete a Közösségek saját forrásainak rendszeréről szóló 94/728/EK, Euratom határozat végrehajtásáról (HL L 130., 2000.5.31., 1. o.).
   
      MELLÉKLET
      
                  1.
               
               
                  A cukorágazatban fizetendő, az 1. cikk (1) bekezdésében említett termelési illetékek
                  
                               
                           
                           
                              2001/2002
                           
                           
                              2002/2003
                           
                           
                              2003/2004
                           
                           
                              2004/2005
                           
                           
                              2005/2006
                           
                        
                              
                                          a)
                                       
                                       
                                          az A cukorra és a B cukorra vonatkozó termelési alapilleték, EUR/1 tonna fehér cukor
                                       
                                    
                           
                              12,638
                           
                           
                              12,638
                           
                           
                              12,638
                           
                           
                              12,638
                           
                           
                              7,794
                           
                        
                              
                                          b)
                                       
                                       
                                          a B cukorra vonatkozó B illeték, EUR/1 tonna fehér cukor
                                       
                                    
                           
                              236,963
                           
                           
                              103,447
                           
                           
                              109,061
                           
                           
                              236,963
                           
                           
                              —
                           
                        
                              
                                          c)
                                       
                                       
                                          az A izoglükózra és a B izoglükózra vonatkozó termelési alapilleték, EUR/1 tonna szárazanyag
                                       
                                    
                           
                              5,330
                           
                           
                              5,330
                           
                           
                              5,330
                           
                           
                              5,330
                           
                           
                              3,394
                           
                        
                              
                                          d)
                                       
                                       
                                          a B izoglükózra vonatkozó B illeték, EUR/1 tonna szárazanyag
                                       
                                    
                           
                              99,424
                           
                           
                              46,017
                           
                           
                              48,261
                           
                           
                              99,424
                           
                           
                              —
                           
                        
                              
                                          e)
                                       
                                       
                                          az A inulinszirupra és a B inulinszirupra vonatkozó termelési alapilleték, EUR/1 tonna szárazanyag, cukor/izoglükóz-egyenértékben kifejezve
                                       
                                    
                           
                              12,638
                           
                           
                              12,638
                           
                           
                              12,638
                           
                           
                              12,638
                           
                           
                              7,794
                           
                        
                              
                                          f)
                                       
                                       
                                          a B inulinszirupra vonatkozó B illeték, EUR/1 tonna szárazanyag, cukor/izoglükóz-egyenértékben kifejezve
                                       
                                    
                           
                              236,963
                           
                           
                              103,447
                           
                           
                              109,061
                           
                           
                              236,963
                           
                           
                              —
                           
                        
            
                  2.
               
               
                  Az 1. cikk (2) bekezdésében említett kiegészítő illeték kiszámításához szükséges együtthatók
                  2001/2002-es gazdasági év: 0,01839
                  2004/2005-ös gazdasági év: 0,07294
               
            
                  3.
               
               
                  A cukorgyártók által az A, illetve a B illetékek alapján a cukorrépa-eladóknak fizetendő, az 1. cikk (3) bekezdésében említett összegek
                  
                               
                           
                           
                              2002/2003
                           
                           
                              2003/2004
                           
                           
                              2005/2006
                           
                        
                              Az A cukorrépára vonatkozó kiegészítő ár (1)
                              
                           
                           
                               
                           
                           
                               
                           
                           
                              0,378
                           
                        
                              A B cukorrépára vonatkozó kiegészítő ár (1)
                              
                           
                           
                              10,414
                           
                           
                              9,976
                           
                           
                              18,258
                           
                        
            
         (1)  Az A, illetve a B illeték alapján a szabványos minőségű cukorrépa tonnányi mennyiségére fizetendő kiegészítő ár (EUR).